Valul de praf saharian a ajuns și în România. Meteorologii anunță faptul că astăzi și mâine se va observa acest fenomen, mai ales în zona de vest a țării, acolo unde sunt așteptate ploi sângerii.
Astăzi și mâine, putem observa praful saharian mai ales în regiunile vestice și sud-vestice pentru că acolo avem și intervalele cu ploaie: Crișana, Banat, Oltenia, local în Transilvania și pe spații restrânse în zona Munteniei.
Am avut un transport de aer dinspre nordul Africii către sudul, sud-estul Europei.
Vorbim de praf saharian la trecerea dintre sezonul rece și sezonul cald. Se întâmplă în principal primăvara și toamna.
Aceste concentrații au ajuns și peste zona geografică a țării noastre. Așa cum se întâmplă atunci când el se află în suspensie deasupra solului, în momentul în care apar și precipitațiile, el este adus la nivelul solului și îi regăsim pe obiecte, în special pe mașini.